Document ID: 31995R1154

KOMISSION ASETUS (EY) N:o 1154/95,
annettu 22 päivänä toukokuuta 1995,
Vietnamista peräisin olevien valkosipulien tuontiin sovellettavasta suojatoimenpiteestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1), sellaisena kuin se on viimeksi muutettuna komission asetuksella (EY) N:o 997/95 (2), ja erityisesti sen 29 artiklan 2 kohdan,
sekä katsoo, että
neuvoston asetuksessa (ETY) N:o 2707/72 (3) määritellään hedelmä- ja vihannesalan suojatoimenpiteiden soveltamista koskevat edellytykset,
kolmansista maista tuotavien valkosipulien vapaaseen liikkeeseen luovutus yhteisössä edellyttää komission asetuksen (ETY) N:o 1859/93 (4), sellaisena kuin se on muutettuna asetuksella (EY) N:o 1662/94 (5), mukaisesti tuontitodistuksen esittämistä,
Espanjan kuningaskunta on pyytänyt 19 päivänä toukokuuta 1995 komissiota toteuttamaan suojatoimenpiteitä valkosipuleiden tuontia vastaan,
komission asetuksessa (EY) N:o 1213/94 (6), sellaisena kuin se on viimeksi muutettuna asetuksella (EY) N:o 2815/94 (7), käyttöön otetun Kiinasta peräisin oleviin valkosipuleihin sovellettavan suojatoimenpiteen johdosta komissio on havainnut Vietnamista peräisin olevia valkosipuleita koskevien tuontitodistushakemusten määrän lisääntyneen huomattavasti; ottaen huomioon, että tällaisen tuonnin jatkuminen ja erittäin alhaiset hinnat, joilla näitä tuotteita tarjottiin, olisivat voineet aiheuttaa vakavia häiriöitä yhteisön valkosipulimarkkinoilla, komissio on keskeyttänyt asetuksella (EY) N:o 2091/94 (8) tuontitodistusten antamisen Vietnamista peräisin oleville valkosipuleille, ja
ne tekijät, jotka saivat komission toteuttamaan tämän toimenpiteen, ovat edelleen olemassa, ja sen vuoksi on tarpeen toteuttaa uusi suojatoimenpide; Kiinasta peräisin olevien valkosipulien tuonnissa havaittu painostus ei ole vähentynyt ja on syytä pelätä, että Vietnamista peräisin olevien valkosipulien tuontitodistushakemukset edelleen ylittävät huomattavasti tästä maasta peräisin olevan perinteisen tuonnin määrän,
ON ANTANUT TÄMÄN ASETUKSEN:
1 artikla
Tuontitodistusten antaminen Vietnamista peräisin oleville asetuksessa (ETY) N:o 1859/93 tarkoitetuille valkosipuleille (CN-koodi 0703 20 00) keskeytetään 31 päivään toukokuuta 1996 asti.
2 artikla
Tämä asetus tulee voimaan 1 päivänä kesäkuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä toukokuuta 1995.

Labels: 3
17
18
5